钦定古今图书集成/明伦汇编/氏族典/第206卷 > 高邦佐
## 钦定古今图书集成/明伦汇编/氏族典/第206卷 > 高邦佐

按《明外史高邦佐传》：“邦佐，字以道，襄陵人。万历二十
三年进士。授寿光知县，历户部主事，员外郎，稍迁永
平知府，迁天津兵备副使。以嫡母忧归，补蓟州道。坐
调兵忤主者意，被劾归。天启元年，辽阳破，起参政，分
守广宁。以母年八十馀，涕泣不忍去，母责以大义，乃
行。熊廷弼、王化贞构隙，邦佐知辽事必溃败，累乞归”，
方报允，而化贞弃广宁逃。邦佐趋右屯谒廷弼，请授
兵赴难。廷弼不纳。邦佐遂西向拜阙，复拜母，解印绶，
自经官舍。仆高永亦自经于侧。事闻，赠光禄卿，再赠
太仆卿，谥“忠节”，世荫锦衣百户。